ai4bharat/Pralekha huggingface dataset:
माहिती आणि प्रसारण मंत्रालय
परदेशी चित्रपटांच्या भारतातल्या चित्रीकरणाला मिळाली चालना, केंद्रीय माहिती आणि प्रसारण मंत्री अनुराग ठाकूर यांनी घोषित केली महत्वपूर्ण प्रमाणित कार्यप्रणाली
अनुराग ठाकूर यांच्या हस्ते कान चित्रपट महोत्सवातल्या भारतीय दालनाचे उद्घाटन
गोवा इथं होणाऱ्या 53 व्या आंतरराष्ट्रीय भारतीय चित्रपट महोत्सवाच्या  पोस्टरचे केले अनावरण
नवी दिल्ली/मुंबई, 18 मे 2022
भारतात परदेशी चित्रपटांचं चित्रीकरण आणि सह निर्मिती ला प्रोत्साहन देण्याच्या उद्देशानं केंद्रीय माहिती आणि प्रसारण मंत्री अनुराग ठाकूर यांनी दोन नवीन योजनांची घोषणा केल्याने भारतात परदेशी चित्रपटांच्या चित्रीकरणाला आज नवी चालना मिळाली.
या दोन योजना अशा आहेत.
- भारतात चित्रपटांच्या दृक श्राव्य सह निर्मिती साठी प्रोत्साहन योजना
- भारतात परदेशी चित्रपटांच्या चित्रीकरणासाठी प्रोत्साहन योजना
याद्वारे भारतीय माध्यमं आणि मनोरंजन उद्योगाची क्षमता सिद्ध करण्याचा उद्देश आहे.
सध्या फ्रांस मध्ये सुरु असलेल्या कान चित्रपट महोत्सवातल्या भारतीय दालनाचे उद्घाटन केल्यानंतर मंत्र्यांनी या योजना घोषित केल्या.
या प्रोत्साहन योजनांच्या पैलूंबद्दल माहिती देताना श्री ठाकूर यांनी सांगितले की, चित्रपटांच्या अधिकृत सह-निर्मितीसाठी, आंतरराष्ट्रीय चित्रपट निर्मिती कंपन्या भारतातील पात्रता खर्चाच्या 30% पर्यंत परतावा मागू शकतात याची कमाल मर्यादा 2 कोटी रुपये इतकी असेल.
भारतात चित्रीकरण करणाऱ्या परदेशी चित्रपटांनी भारतातल्या 15% किंवा त्याहून अधिक मनुष्यबळाचा वापर केल्यास त्यांना अतिरिक्त परतावा म्हणून कमाल 50 लाख रुपये  पर्यंत अतिरिक्त 5% बोनस मिळू शकतो.
या योजना भारतासोबत जागतिक सहकार्याला चालना देतील आणि परदेशी चित्रपट निर्मात्यांकडून भारतात गुंतवणूक आकर्षित करतील. त्याचप्रमाणे भारताला चित्रीकरणाचे केंद्र म्हणून उदयाला येण्यासाठी सहाय्य करतील , असं मंत्री म्हणाले.
भारतीय चित्रपटसृष्टीची खोलवर रुजलेली सामाजिक पाळंमुळं स्पष्ट करताना अनुराग ठाकूर म्हणाले की, "भारतीय चित्रपटासृष्टीने सामाजिक आणि राष्ट्रीय दृष्ट्या महत्त्वाच्या विषयांना संवेदनशीलतेने हाताळून आपल्यातील सर्जनशीलता, उत्कृष्टता आणि अभिनवता विकसित केली आहे. भारतीय संस्कृतीत आपली पाळंमुळं घट्ट रोवलेल्या भारतीय चित्रपटसृष्टीने एक वैश्विक ओळख प्राप्त करण्याच्या दिशेनं स्वतःचा विस्तार केला आहे. आणि आपल्या जुन्या मूल्यांचे जतन करताना, भारतीय चित्रपट निर्माते तंत्रज्ञानाच्या वापराद्वारे कथाकथनाच्या कलेमध्ये नवनवीन शोध घेत आहेत,”
भारतीय चित्रपटांचे मोठ्या प्रमाणावर जतन आणि संवर्धन केले जात असून केंद्र सरकारने राष्ट्रीय चित्रपट वारसा अभियानांतर्गत जगातील सर्वात मोठा चित्रपट जतन प्रकल्प हाती घेतला आहे आणि या मोहिमेचा एक भाग म्हणून, विविध भाषा आणि शैलींमधील 2200 चित्रपटांना त्यांचे पूर्वीचे वैभव परत मिळवून दिले जाईल.
शेखर कपूर, ए आर रहमान, दीपिका पदुकोण, आर माधवन, नवाजुद्दीन सिद्दीकी आणि प्रसून जोशी या प्रसिद्ध कलाकारांसमवेत केंद्रीय मंत्री अनुराग ठाकूर यांनी इंडिया पॅव्हेलियन येथे 53 व्या भारतीय आंतरराष्ट्रीय चित्रपट महोत्सवाचे अधिकृत पोस्टरचे अनावरण केले.
यावेळी राजस्थानी लोककलाकार मामे खान, माहिती आणि प्रसारण खात्याचे सचिव अपूर्व चंद्रा आणि फ्रान्समधील भारताचे राजदूत जावेद अश्रफ हे देखील उपस्थित होते.
https://pib.gov.in/PressReleasePage.aspx?PRID=1826423
S.Thakur/S.Tupe/B.Sontakke/S.Kane/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 216 कोटी17 लाख पेक्षा अधिक मात्रा देण्यात आल्या.
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 4 कोटी 07 लाखांहून अधिक पाहिली मात्रा देण्यात आली.
भारतातील सध्याची कोविड सक्रीय रुग्णसंख्या 46,748
गेल्या 24 तासांत देशात 6,298 नव्या कोरोना बाधित रुग्णांची नोंद
देशातील रोगमुक्ती दर सध्या 98.71%
साप्ताहिक पॉझिटीव्हिटी दर सध्या 1.70% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांनी 216.17 कोटींचा  संख्या ओलांडली आहे. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4 कोटी 07 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10414755
|
|
2nd Dose
|
|
10112811
|
|
Precaution Dose
|
|
6916540
|
|
FLWs
|
|
1st Dose
|
|
18435914
|
|
2nd Dose
|
|
17709147
|
|
Precaution Dose
|
|
13458731
|
|
Age Group 12-14 years
|
|
1st Dose
|
|
40762662
|
|
2nd Dose
|
|
31147130
|
|
Age Group 15-18 years
|
|
1st Dose
|
|
61848557
|
|
2nd Dose
|
|
52789873
|
|
Age Group 18-44 years
|
|
1st Dose
|
|
561020823
|
|
2nd Dose
|
|
514784961
|
|
Precaution Dose
|
|
82630704
|
|
Age Group 45-59 years
|
|
1st Dose
|
|
203983084
|
|
2nd Dose
|
|
196722401
|
|
Precaution Dose
|
|
43563390
|
|
Over 60 years
|
|
1st Dose
|
|
127636710
|
|
2nd Dose
|
|
122983279
|
|
Precaution Dose
|
|
44856548
|
|
Precaution Dose
|
|
19,14,25,913
|
|
Total
|
|
2,16,17,78,020
भारतातील कोविड सक्रीय रुग्णसंख्या आता 46,748 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.1% आहे.
परिणामी, भारतातील रोगमुक्ती दर आता 98.71% झाला आहे. गेल्या 24 तासांत 5,916 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,39,47,756 झाली आहे.
गेल्या 24 तासांत, देशात नव्या 6,298 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,33,964 चाचण्या करण्यात आल्या. देशात आतापर्यंत एकंदर 89 कोटी 09 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 1,70% आहे आणि दैनंदिन पॉझिटीव्हिटी दर 1.89% इतका नोंदला गेला आहे.
विज्ञान आणि तंत्रज्ञान मंत्रालय
भारतीय शेतकऱ्यांना सर्वोत्तम शास्त्रज्ञ आणि संस्थांशी जोडणाऱ्या एक्कावन्न  जैवतंत्रज्ञान-किसान केंद्रांसाठी जैवतंत्रज्ञान विभागाने अर्थसहाय्य पुरवले-केंद्रीय मंत्री डॉ. जितेंद्र सिंह
जैव तंत्रज्ञान विभागाने एक्कावन्न  जैवतंत्रज्ञान केंद्रांसाठी  अर्थसहाय्य पुरवले असून, त्यापैकी चव्वेचाळीस  केंद्रे कार्यरत असल्याचे केंद्रीय विज्ञान आणि तंत्रज्ञान , भूविज्ञान , पंतप्रधान कार्यालय, सार्वजनिक तक्रारी, निवृत्ती वेतन, अणु ऊर्जा आणि अवकाश राज्य मंत्री डॉ. जितेंद्र सिंह यांनी आज संगितले.
ही केंद्रे देशातील 15 कृषी-संबंधित विभागांमध्ये असून 169 जिल्ह्यांमध्ये विविध उपक्रम राबवत आहेत.
लोकसभेत एका प्रश्नाच्या लिखित उत्तरामध्ये डॉ. जितेंद्र सिंह म्हणाले की, जैवतंत्रज्ञान विभाग . ‘बायोटेक-कृषी इनोवेशन सायन्स अॅप्लिकेशन नेटवर्क’  हा शेतकरी-केंद्रित मिशन कार्यक्रम राबवत आहे. हा कार्यक्रम भारतीय शेतकऱ्यांना सर्वोत्तम शास्त्रज्ञ आणि संस्थांशी जोडतो.
ते म्हणाले की, वैज्ञानिक पद्धतींचा अवलंब आणि सर्वोत्तम शेती पद्धती विकसित करून चांगल्या कृषी उत्पादकतेसाठी लहान आणि अल्प-भू धारक शेतकऱ्यांबरोबर काम करणे हा या कार्यक्रमाचा उद्देश आहे.
तंत्रज्ञानाच्या मदतीने शेतकऱ्यांचे उत्पन्न वाढवणे आणि ग्रामीण ग्रामीण भागात जैव-आधारित उपक्रम विकसित करणे, हे या कार्यक्रमाचे उद्दिष्ट आहे.
या कार्यक्रमामुळे कृषी उत्पादन आणि उत्पन्न वाढून चार लाखापेक्षा जास्त शेतकऱ्यांना  लाभ झाला आहे. ग्रामीण भागात 200 उद्योजक विकसित करण्यातही हा कार्यक्रम यशस्वी झाला आहे. विभागाने आतापर्यंत या कार्यक्रमाला 9554.146 लाख रुपये अर्थसहाय्य दिले आहे. त्याशिवाय, भारत सरकारची मंत्रालये/विभाग देशातील विज्ञान प्रयोगशाळा आणि शेतकरी यांच्यात थेट संबंध जोडण्यासाठी विविध कार्यक्रम राबवत आहेत. बायोटेक-किसान व्यतिरिक्त, विभाग आपल्या सामाजिक कार्यक्रमाद्वारे शेतकऱ्यांना सहाय्य करत आहे.
अणुऊर्जा विभाग
मुंबईच्या टाटा मेमोरियल सेंटर आणि रायपूरच्या वेदांत बाल्को मेडिकल सेंटर यांच्यात सामंजस्य करार
मुंबई, 17 सप्टेंबर 2022
मुंबईच्या टाटा मेमोरियल सेंटर , आणि वेदांत मेडिकल रिसर्च फाऊंडेशनचा महत्वाकांक्षी उपक्रम, असलेल्या छत्तीसगडच्या रायपूर मधील बाल्को मेडिकल सेंटर  यांनी आज देशात कर्करोग विषयक सेवेत उत्कृष्टता आणण्यासाठी सामंजस्य करार  केला आहे. परळच्या टाटा मेमोरियल हॉस्पिटलमध्ये टाटा मेमोरियल सेंटरचे संचालक डॉ. आर. ए. बडवे आणि बाल्को मेडिकल सेंटरच्या वैद्यकीय संचालक डॉ. भावना सिरोही यांनी बाल्को मेडिकल सेंटरच्या अध्यक्ष ज्योती अग्रवाल यांच्या उपस्थितीत सामंजस्य करारावर स्वाक्षरी केली.
सामंजस्य करारानुसार, बाल्को मेडिकल सेंटर आणि टाटा मेमोरियल सेंटर हे माहितीची देवाणघेवाण आणि कौशल्ये, क्षमता आणि प्रमुख उपक्रम वाढवण्यासाठी एकत्र काम करतील. बाल्को मेडिकल सेंटर हे सर्वोत्कृष्ट तांत्रिक आणि वैद्यकीय मार्गदर्शक तत्त्वे विकसित करण्यासाठी टाटा मेमोरियल सेंटरच्या कौशल्याचा आणि कर्करोगाच्या उपचारातील दशकांच्या अनुभवाचा लाभ घेईल. या सहयोगासह, टाटा मेमोरियल सेंटर छत्तीसगड आणि शेजारील राज्यांमधील रूग्णांसाठी संदर्भ केंद्र म्हणून बाल्को मेडिकल सेंटर चा समावेश करेल. दोन्ही कर्करोग रुग्णालयांनी खालील गोष्टींसाठी परस्पर सहमती दर्शविली आहे:
- कर्करोग उपचारांबद्दल सर्वोत्तम पद्धती आणि विकसित होणारे ज्ञान सामायिक करणे.
- रुग्ण सेवेत उत्कृष्टता आणण्यासाठी बाल्को मेडिकल सेंटर हे नॅशनल कॅन्सर ग्रिड व्हर्च्युअल ट्यूमर बोर्डमध्ये भाग घेईल.
- दोन्ही ठिकाणी निरंतर वैद्यकीय शिक्षण  सत्र आयोजित करणे आणि त्यात सहभागी होणे.
- संयुक्त संशोधन किंवा बहुकेंद्रित चाचण्यांचे आयोजन करणे.
या सहयोगाबद्दल संतोष व्यक्त करत बाल्को मेडिकल सेंटरच्या अध्यक्ष ज्योती अग्रवाल म्हणाल्या, “भारतातील कर्करोग रुग्णसेवेच्या इतिहासातील हा एक महत्त्वाचा क्षण आहे, जेव्हा टाटा मेमोरिअल सेंटर आणि बाल्को मेडिकल सेंटर माहितीच्या देवाणघेवाणीत भाग घेण्यासाठी एकत्र येत आहेत आणि करुणा, काळजी आणि उपचार या मूल्यांसह कर्करोग रुग्णसेवेत संयुक्तपणे परिवर्तन घडवून आणणार आहेत.
बाल्को मेडिकल सेंटरच्या वैद्यकीय संचालक डॉ भावना सिरोही म्हणाल्या, “ बाल्को मेडिकल सेंटरमध्ये, देशातील कर्करोग रुग्णसेवेत अव्वल ठरण्यासाठी काही सर्वोत्कृष्ट प्रतिभावंत आणि तंत्रज्ञानाचे मिश्रण आहे. बाल्को मेडिकल सेंटरने मध्य भारतात सर्वांगीण आणि जागतिक दर्जाचे कर्करोग उपचार एकाच छताखाली उपलब्ध करून दिले आहेत.
बाल्को मेडिकल सेंटरच्या सहयोगाविषयी बोलताना, टाटा मेमोरियल सेंटरचे संचालक डॉ. आर.ए. बडवे म्हणाले, “टाटा मेडिकल सेंटरचा जागतिक स्तरावर कर्करोग रुग्णसेवेत उत्कृष्टता राखण्याचा लौकिक आहे आणि सेवा, संशोधन आणि शिक्षणातील उत्कृष्टतेचा दृष्टिकोन राबवण्यासाठी भारतातील जास्तीत जास्त केंद्रांना सक्षम बनवण्याचा त्यांचा उद्देश आहे. टाटा मेमोरियल सेंटर हे जगातील सर्वात जुन्या आणि सर्वात मोठ्या कर्करोग केंद्रांपैकी एक आहे, ज्यामध्ये 75 वर्षांपेक्षा जास्त उत्कृष्ट रुग्ण सेवा, उच्च दर्जाचे प्रशिक्षण आणि नाविन्यपूर्ण कर्करोग संशोधन यांचा समावेश आहे.
अधिक माहिती, www.balcomedicalcentre.com वर उपलब्ध आहे.PIB Mumbai | N.Chitale/VJoshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
राष्ट्रपती कार्यालय
राष्ट्रपती द्रौपदी मुर्मू यांच्या सन्मानार्थ आंध्र प्रदेश सरकारने आयोजित केला नागरी स्वागत समारंभ
भारताच्या राष्ट्रपती द्रौपदी मुर्मू आज  विजयवाडा येथे आंध्र प्रदेश सरकारने त्यांच्या सन्मानार्थ आयोजित केलेल्या नागरी स्वागत समारंभाला उपस्थित होत्या.
महिलांप्रती संवेदनशीलतेच्या बाबतीत आंध्र प्रदेश हे एक अनुकरणीय राज्य असल्याचे राष्ट्रपती या प्रसंगी म्हणाल्या. त्यांनी ‘मोल्ला-रामायण’ या अप्रतिम महाकाव्याची रचना करणाऱ्या कवयित्री मोल्ला यांचा उल्लेख केला. महिलांच्या प्रगतीसाठी प्रयत्नांची पराकाष्ठा करणाऱ्या आणि स्वातंत्र्यलढ्यात योगदान देणाऱ्या दुर्गाबाई देशमुख यांचेही त्यांनी स्मरण केले. आंध्र प्रदेशच्या स्नुषा सरोजिनी नायडू यांच्याविषयी बोलताना, महात्मा गांधींच्या 'मीठाच्या सत्याग्रहा'मध्ये सरोजिनी नायडू यांनी प्रमुख भूमिका बजावली असून त्या स्वतंत्र भारतातील कोणत्याही राज्याच्या पहिल्या महिला राज्यपाल होत्या, असे राष्ट्रपती म्हणाल्या.
आपल्या देशाच्या स्वातंत्र्यलढ्यात आंध्र प्रदेशातील लोकांचा सक्रिय सहभाग भारतीय जनतेच्या स्मरणात असल्याचे राष्ट्रपती म्हणाल्या.
भारतातील आधुनिक विज्ञान आणि तंत्रज्ञानाच्या विकासात आंध्र प्रदेशने आघाडीची भूमिका बजावली आहे, असे राष्ट्रपतींनी सांगितले.
अवकाश विज्ञानात इस्रोचे श्रीहरिकोटा केंद्र नवीन आदर्श प्रस्थापित करत आहे. विज्ञान आणि तंत्रज्ञान विशेषत: माहिती तंत्रज्ञान क्षेत्रात आंध्र प्रदेशातील लोकांनी भारताचा लौकिक जगभरात वाढवला आहे, असेही राष्ट्रपती म्हणाल्या.
राष्ट्रपतींचे भाषण पाहण्यासाठी कृपया येथे क्लिक करा -
आरोग्य आणि कुटुंब कल्याण मंत्रालय
पहिल्या जागतिक अन्नसुरक्षा दिन कार्यक्रमाचे डॉ. हर्ष वर्धन यांच्या हस्ते उद्घाटन
नवी दिल्ली, 7 जून 2019
योग्य आहार अभियानात जनतेने सहभागी होऊन या अभियानाला जन चळवळीचे स्वरुप द्यावे असे आवाहन केंद्रीय आरोग्य आणि कुटुंब कल्याण मंत्री डॉ. हर्ष वर्धन यांनी देशातल्या जनतेला केले आहे. पहिल्या जागतिक अन्न सुरक्षा दिनानिमित्त नवी दिल्लीत आयोजित केलेल्या कार्यक्रमात ते आज बोलत होते. भारतीय अन्न सुरक्षा आणि मानक प्राधिकरणाने हा कार्यक्रम आयोजित केला होता.
‘अन्न सुरक्षा प्रत्येकाची जबाबदारी’ ही या दिनाची संकल्पना आहे. अन्नाचा एकही कण वाया जाऊ नये यासाठी प्रत्येकाने कटिबद्ध राहून अन्नसुरक्षेप्रति योगदान द्यावे यामुळे दारिद्रय, उपासमार आणि कुपोषणाला हद्दपार करण्यासाठी मदत होईल असे डॉ. हर्ष वर्धन म्हणाले.
केंद्रीय आरोग्य आणि कुटुंब कल्याण राज्यमंत्री अश्विनीकुमार चौबे या कार्यक्रमाला उपस्थित होते.
B.Gokhale/N.Chitale/P.Malandkar
(Visitor Counter : 189
पंतप्रधान कार्यालय
प्रख्यात आयुर्वेदिक डॉक्टर पी के वॉरियर यांच्या निधनाबद्दल पंतप्रधानांकडून शोक व्यक्त
नवी दिल्ली, 10 जुलै 2021
पंतप्रधान नरेंद्र मोदी यांनी प्रख्यात आयुर्वेदिक डॉक्टर पी. के वॉरियर यांच्या निधनाबद्दल तीव्र शोक व्यक्त केला आहे.
आपल्या ट्विट संदेशात पंतप्रधान म्हणाले, "डॉ. पी के वॉरियर यांच्या निधनाने दुःख झाले आहे. आयुर्वेद लोकप्रिय करण्यात त्यांनी दिलेले योगदान कायम स्मरणात राहील. त्यांच्या कुटुंबीय आणि मित्रांप्रती शोक संवेदना. ओम शांती."Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मत्स्योत्पादन, पशुविकास आणि दुग्धविकास मंत्रालय
भारत सरकारने मच्छिमारांना दिली बायोमेट्रिक ओळखपत्रं आणि क्यूआर कोडेड पीव्हीसी आधार कार्ड, भारत सरकारच्या विविध योजनांतर्गत अर्थसहाय्य आणि तांत्रिक पाठबळ मिळवण्यासाठी त्याचबरोबर समुद्रावर सागरी सुरक्षा संस्थाना ओळख पटवण्यासाठी होणार उपयोग
आतापर्यंत 19,16,781 मच्छिमारांना देण्यात आली बायोमेट्रिक ओळखपत्रं आणि 12,40,869 मच्छिमारांना देण्यात आली क्यूआर कोडेड पीव्हीसी आधार कार्ड
नवी दिल्ली, 24 मार्च 2023
मच्छिमारांना भारत सरकारच्या विविध योजनांतर्गत अर्थसहाय्य आणि तांत्रिक पाठबळ मिळावे त्याचबरोबर समुद्रात असताना सागरी सुरक्षा दलांना त्यांची ओळख पटवता यावी याकरिता भारत सरकारच्या केंद्रीय क्षेत्र योजनेंतर्गत किनारपट्टीवरील मच्छिमारांना बायोमेट्रिक ओळखपत्रं देण्याव्यतिरिक्त क्यूआर कोडेड आधार कार्ड देखील देण्यात आली आहेत. आतापर्यंत भारत सरकारकडून 19,16,781 मच्छिमारांना बायोमेट्रिक ओळखपत्रं आणि 12,40,869 मच्छिमारांना क्यूआर कोडेड पीव्हीसी आधार कार्ड देण्यात आली.
केंद्रीय मत्स्यव्यवसाय, पशुपालन आणि दुग्धविकास मंत्री परशोत्तम रुपाला यांनी आज राज्यसभेत एका लेखी उत्तरात ही माहिती दिली.
G.Chippalkatti/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
वाणिज्य आणि उदयोग मंत्रालय
राष्ट्रीय स्टार्टअप पुरस्कार 2023 साठी अर्ज करण्याची अंतिम मुदत 15 जून 2023 पर्यंत वाढवली
नवी दिल्ली, 1 जून 2023
वाणिज्य आणि उद्योग मंत्रालयाअंतर्गत उद्योग आणि अंतर्गत व्यापार प्रोत्साहन विभागाने  2020 मध्ये राष्ट्रीय स्टार्टअप पुरस्कारांची  सुरुवात केली. राष्ट्रीय स्टार्टअप पुरस्कार 2023 साठी 1 एप्रिल 2023 पासून अर्ज उपलब्ध असून ते सादर करण्याची अंतिम मुदत आता 15 जून 2023 पर्यंत वाढवली आहे.
राष्ट्रीय स्टार्टअप पुरस्कार 2023 अर्जाची अंतिम मुदत वाढवल्याने इच्छुक उद्योजकांना त्यांच्या नवोन्मेषी उपाययोजना आणि सखोल सामाजिक प्रभाव दाखवण्यासाठी अतिरिक्त वेळ मिळणार आहे.
राष्ट्रीय स्टार्टअप पुरस्कार 2023, देशाच्या कानाकोपऱ्यातील नवोन्मेषाला बळ देईल. भारताला विकसित अर्थव्यवस्थेत परिवर्तित करण्याचा मार्ग दर्शवणाऱ्या, अमृतकाळाच्या मुख्य संकल्प उमेदीने मार्गक्रमण करणाऱ्या 'व्हिजन इंडिया @2047' च्या ध्येयदृष्टीशी अनुकुल कार्य करेल.
DPIIT प्रत्येक श्रेणीतील एका विजेत्या स्टार्टअपला 10 लाख रुपयांचे रोख बक्षीस देईल. याशिवाय, राष्ट्रीय स्टार्टअप पुरस्कार 2023 चे विजेते आणि अंतिम स्पर्धक यांना विशेष पाठबळ सहकार्य मिळेल. यात गुंतवणूकदार आणि सरकारी नेटवर्क, मार्गदर्शन कार्यक्रम, आंतरराष्ट्रीय बाजारात संधी, कॉर्पोरेट्स आणि युनिकॉर्नशी जोडले जाण्याची संधी तसेच इतर अनेक महत्वाची संसाधने यांचा समावेश आहे.
या प्रतिष्ठित पुरस्काराचे हे यशस्वी तिसरे वर्ष आहे. भारतीय स्टार्टअप क्षेत्रात क्रांती घडवणाऱ्या द्रष्ट्या व्यक्तींनी दिलेल्या अमूल्य योगदानावर या पुरस्काराने प्रकाश टाकला आहे. NSA ची सुरुवात स्टार्टअप परिसंस्थेमधील उल्लेखनीय स्टार्टअप आणि त्यांना सक्षम करणाऱ्यांचा सन्मान करणे तसेच त्यांना पुरस्कृत करण्याच्या उद्देशाने करण्यात आली. या संस्थांनी नाविन्यपूर्णतेला चालना देण्यात, नवोन्मेषी उत्पादने तयार करण्यात आणि मूर्त सामाजिक प्रभाव प्रदर्शित करण्यात महत्त्वपूर्ण भूमिका बजावली आहे.
इच्छुकांनी अधिकृत राष्ट्रीय स्टार्टअप पुरस्कार संकेतस्थळाला भेट द्यावी आणि 15 जून 2023 च्या सुधारित अंतिम मुदतीपूर्वी त्यांचे अर्ज सादर करावेत असे आवाहन करण्यात येत आहे.
अधिक माहितीसाठी, भेट द्या https://www.startupindia.gov.in/
S.Tupe/V.Ghode/P.Malandkar
(Visitor Counter : 78
आर्थिक व्यवहार विषयक मंत्रिमंडळ समिती
2021-26 साठी प्रधानमंत्री कृषी सिंचन योजनेच्या अंमलबजावणीला केंद्रीय मंत्रिमंडळाची मंजुरी
राज्यांना 37,454 कोटी रुपयांच्या केंद्रीय सहाय्यासह 93,068 कोटी रुपयांचा नियतव्यय
2.5 लाख अनुसूचित जाती आणि 2 लाख अनुसूचित जमातीच्या शेतकऱ्यांसह सुमारे 22 लाख शेतकऱ्यांना लाभ
नवी दिल्ली, 15 डिसेंबर 2021
पंतप्रधान नरेंद्र मोदी यांच्या अध्यक्षतेखालील आर्थिक व्यवहार विषयक मंत्रिमंडळ समितीने आज 2021-26 साठी 93,068 कोटी रुपयांच्या नियतव्ययासह प्रधानमंत्री कृषी सिंचन योजनेच्या  अंमलबजावणीला मान्यता दिली आहे.
आर्थिक व्यवहार विषयक केंद्रीय मंत्रिमंडळ समितीने प्रधानमंत्री कृषी सिंचन योजनेअंतर्गत 2016-21 दरम्यान सिंचन विकासासाठी राज्यांना 37,454 कोटी रुपये केंद्रीय सहाय्य तसेच भारत सरकारकडून घेतलेल्या कर्ज सेवेसाठी 20,434.56 कोटी रुपये मंजूर केले आहेत.
प्रवेगक सिंचन लाभ कार्यक्रम , हर खेत को पानी  आणि पाणलोट विकास घटकांना 2021-26 मध्ये सुरू ठेवण्यासाठी मान्यता देण्यात आली आहे.
प्रवेगक सिंचन लाभ कार्यक्रम - केंद्र सरकारच्या या महत्वाकांक्षी कार्यक्रमाचा उद्देश सिंचन प्रकल्पांना आर्थिक सहाय्य करणे हा आहे. AIBP अंतर्गत 2021-26 मध्ये एकूण अतिरिक्त सिंचन क्षमता निर्माण करण्याचे लक्ष्य 13.88 लाख हेक्टर आहे. सध्या सुरु असलेल्या 60 प्रकल्पांच्या 30.23 लाख हेक्टर मुख्य क्षेत्र विकासावर लक्ष केंद्रित करण्याव्यतिरिक्त, अतिरिक्त प्रकल्प देखील हाती घेतले जाऊ शकतात. आदिवासी आणि दुष्काळी भागातील प्रकल्पांसाठी समावेशाचे निकष शिथिल करण्यात आले आहेत.
रेणुकाजी धरण प्रकल्प  आणि लखवार बहुउद्देशीय प्रकल्प  या दोन राष्ट्रीय प्रकल्पांच्या 90% जल घटकासाठी केंद्रीय निधीची तरतूद करण्यात आली आहे. हे दोन प्रकल्प यमुना खोऱ्यातील जलसाठ्याची सुरुवात करून यमुना खोऱ्यातील सहा राज्यांना फायदा करून देतील, दिल्ली तसेच हिमाचल प्रदेश, उत्तराखंड, उत्तर प्रदेश, हरियाणा आणि राजस्थानचा पाणीपुरवठा वाढवतील आणि यमुनेच्या पुनरुज्जीवनाच्या दिशेने एक मोठे पाऊल टाकतील.
हर खेत को पानी  चे उद्दिष्ट शेतात प्रत्यक्ष पाणीपुरवठा वाढवणे आणि खात्रीशीर सिंचनाखाली लागवडीयोग्य क्षेत्राचा विस्तार करणे हे आहे. HKKP अंतर्गत, भूपृष्ठ लघु सिंचन आणि PMKSY च्या जलस्रोत घटकांची दुरुस्ती-नूतनीकरण-पुनर्स्थापना करून अतिरिक्त 4.5 लाख हेक्टर क्षेत्रावर सिंचन सुविधा प्रदान करण्याचे लक्ष्य आहे. जलस्रोतांच्या पुनरुज्जीवनाचे महत्त्व लक्षात घेता, मंत्रिमंडळाने शहरी आणि ग्रामीण अशा दोन्ही भागांमध्ये त्यांच्या पुनरुज्जीवनासाठी निधीमध्ये बदल करण्यास मान्यता दिली आहे, त्यांच्या समावेशाच्या निकषांमध्ये लक्षणीय विस्तार केला आहे आणि केंद्रीय मदत 25% वरून 60% पर्यंत वाढवली आहे. तसेच हर खेत को पानी च्या भूजल घटकास, 2021-22 साठी तात्पुरत्या स्वरूपात मंजूरी देण्यात आली असून, 1.52 लाख हेक्टर सिंचन क्षमता निर्माण करण्याचे लक्ष्य आहे.
पाणलोट विकास घटक हा मृदा आणि जलसंधारण, भूजलाचे पुनरुत्पादन, प्रवाह रोखणे आणि जल संचयन आणि व्यवस्थापनाशी संबंधित विस्तारित उपक्रमांना चालना देण्यासाठी पावसावर आधारित क्षेत्राचा विकास करण्यावर लक्ष केंद्रित करतो. भूसंपदा विभागाच्या मंजूर पाणलोट विकास घटकाने 2021-26 या कालावधीत अतिरिक्त 2.5 लाख हेक्टर संरक्षित सिंचनाखाली आणण्यासाठी 49.5 लाख हेक्टर पावसावर आधारित/ निकृष्ट जमिनीचा समावेश असलेले मंजूर प्रकल्प पूर्ण करण्याचे नियोजन आहे. कार्यक्रमात स्प्रिंगशेडच्या विकासासाठी विशिष्ट तरतूद समाविष्ट करण्यात आली आहे.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
एमएसएमईना सहाय्य करण्याच्या दृष्टीने गैर बँकींग वित्तीय कंपन्या मजबूत करण्यासाठी त्यामध्ये थेट विदेशी गुंतवणुकीच्या संधीचा शोध घेतला जाऊ शकतो - नितीन गडकरी
नवी दिल्ली, 4 जून 2020
कोविड-19 चा सूक्ष्म, लघु आणि मध्यम उद्योगावर परिणाम याबाबत केंद्रीय एमएसएमई, आणि रस्ते वाहतूक आणि महामार्ग मंत्री नितीन गडकरी यांनी आज चामडे निर्यात परिषद, फिकी- एनबीएफसी कार्यक्रम,आणि आयएमसी चेंबर ऑफ कॉमर्सच्या प्रतिनिधींसमवेत व्हिडीओ कॉन्फरन्सिंग द्वारे बैठक घेतली.
सध्याच्या आर्थिक अस्थिरतेला सामोरे जाण्यासाठी एमएसएमई क्षेत्राला अत्यावश्यक असलेली चालना देण्यासाठी केंद्र सरकारने विशेष आर्थिक पॅकेज- आत्मनिर्भर भारत अभियान जाहीर केल्याचे गडकरी यांनी यावेळी सांगितले. एमएसएमई क्षेत्रासाठी आवश्यक असलेले सहाय्य देण्यासाठी, एमएसएमईच्या व्याख्येत केलेल्या सुधारणेसह सरकारने जाहीर केलेल्या विविध उपाय योजनांची त्यांनी माहिती दिली. मध्यम उद्योगाच्या व्याख्येत आणखी सुधारणा करण्यात आली असून गुंतवणूक आणि उलाढालीची मर्यादाही वाढवण्यात आल्याचे त्यांनी सांगितले.
आग्रा बाह्य वळण रस्त्याजवळ चामडे क्लस्टर उभारण्याचा प्रस्ताव सादर केला जाऊ शकतो असे त्यांनी चामडे निर्यात परिषदेच्या प्रतिनिधीसमवेत बोलताना सांगितले. हा उद्योग समूह, आग्रा चामडे क्षेत्रात काम करणाऱ्या लोकांना मदत करण्यासाठी, स्मार्ट सिटी, स्मार्ट गावे आणि इतर पायाभूत संरचना विकसित करू शकतो. निर्यातीचा माल पाठवण्यासाठी खासगी विमानाचा उपयोग करण्याच्या शक्यतांची पडताळणी करण्यासाठी नागरी हवाई वाहतूक मंत्रालयाकडून परवानगी घेण्याबाबत विचार करता येईल असेही ते म्हणाले.
कोविड-19 विरोधातला लढा देतानाच आर्थिक घडामोडी सुरु ठेवणे ही सध्याच्या काळाची गरज असल्याचे गडकरी म्हणाले. ही महामारी म्हणजे अदृश्य वरदान ठरू शकते असे सांगून आपण या संधीचा उपयोग करण्याची गरज त्यांनी व्यक्त केली. पीपीई  चा वापर आणि शारिरीक अंतराचे पालन करण्यावर त्यांनी भर दिला.
इतर देशांतून आयात कमी करण्यावर विशेष लक्ष देण्याची आवश्यकता त्यांनी व्यक्त केली. एमएसएमई, गेल्या तीन वर्षातल्या आयात आणि निर्यातीच्या तपशिलाबाबतच्या दोन पुस्तिकांवर काम करत असल्याची माहिती गडकरी यांनी दिली.
संकटाच्या या काळात,एमएसएमईना सहाय्य करण्यासाठी, गैर बँकींग वित्तीय कंपन्या, राज्य सहकारी बँका, जिल्हा सहकारी बँका, पत संस्था बळकट करण्याची आवश्यकता असल्याचे मत त्यांनी व्यक्त केले. गैर बँकींग वित्तीय कंपन्यामधे थेट परकीय गुंतवणुकीच्या संधी आजमावता येतील यातून एमएसएमईना मोठे सहाय्य मिळेल असे गडकरी म्हणाले.
एमएसएमई म्हणून व्यापाऱ्यांचा समावेश, एमएसएमईना देय रकमेसाठी 45 दिवसांच्या मुदतीबाबत 02.11.2018 रोजीच्या आदेशात मध्यम उद्योगांचा समावेश, एनबीएफसीसंदर्भात डिजिटल केवायसी समाविष्ट करणे, व्याज सवलत योजनेच्या पात्रता यादीत सूत गिरण्यांचा समावेश, कानपूर मध्ये मालवाहतूक विमानांना परवानगी, आयात कमी करत देशांतर्गत क्षमतेचा उपयोग, एमएसएमई क्षेत्रात परिवर्तनासाठी कामगारविषयक सुधारणांची आवश्यकता यांचा विचारल्या गेलेल्या प्रश्नात आणि सूचनांमध्ये समावेश होता.
प्रतिनिधींनी विचारलेल्या प्रश्नांना गडकरी यांनी प्रतिसाद देत यासंदर्भात सूचना पाठवण्याची विनंती केली आणि सरकारकडून सर्वतोपरी मदतीचे आश्वासन दिले.
S.Thakur/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
पंतप्रधान कार्यालय
स्वामी विवेकानंद यांच्या जयंतीनिमित्त पंतप्रधानांनी केले अभिवादन
स्वामी विवेकानंद यांच्या जयंतीनिमित्त पंतप्रधान नरेंद्र मोदी यांनी त्यांना अभिवादन केले आहे. स्वामी विवेकानंद यांचे जीवन देशभक्ती, अध्यात्म आणि कठोर परिश्रम यासाठी नेहमीच प्रेरणा देते, असे पंतप्रधानांनी म्हटले आहे.
पंतप्रधानांनी ट्विट केले:
"स्वामी विवेकानंद यांना जयंतीनिमित्त विनम्र अभिवादन. त्यांचे जीवन नेहमीच देशभक्ती, अध्यात्म आणि कठोर परिश्रमांसाठी प्रेरणा देते. त्यांचे महान विचार आणि आदर्श देशवासियांना मार्गदर्शन करत राहतील."